Cheetahs se afskop teen Blues nou eers laterDie Cheetahs se Pro14-wedstryd Saterdag teen die Cardiff Blues, wat grootliks sal bepaal of die Vrystaters na die reeks se uitspeelrondes sal vorder, sal nou in die aand pleks van die middag gespeel word. Die Blues se vlugte is deur vertragings in Londen en Johannesburg geraak en dit het die span 50 uur geneem om van Londen na Bloemfontein te vlieg. Hulle het gevolglik eers Vrydagmiddag in die Vrystaatse hoofstad aangekom en die later afskop, wat op SuperSport8 gebeeldsend sal word, is as vergunning aan hulle toegestaan. Die afskop is nou Saterdag om 18:15.